ᱱᱚᱱᱫᱤᱛᱟ ᱫᱟᱥ

ᱱᱚᱱᱫᱤᱛᱟ ᱫᱟᱥ (ᱡᱟᱱᱟᱢ ᱺ ᱗ ᱱᱚᱵᱷᱮᱢᱵᱚᱨ ᱑᱙᱖᱙) ᱢᱤᱫ ᱥᱤᱧᱚᱛᱤᱭᱟᱹ ᱯᱷᱤᱞᱢ ᱵᱟᱰᱚᱦᱤᱭᱟᱹ ᱟᱨ ᱫᱤᱥᱟᱹ ᱩᱫᱩᱜᱤᱭᱟᱹ ᱠᱟᱱᱟᱭ ᱾ ᱩᱱᱤ ᱛᱮᱦᱮᱧ ᱫᱷᱟᱹ ᱵᱤᱡ ᱜᱮᱞ ᱜᱚᱴᱟᱝ ᱞᱮᱠᱟ ᱞᱮᱠᱟᱱ ᱯᱟᱹ ᱨᱥᱤ ᱨᱮᱭᱟᱜ ᱥᱩᱯᱩᱨ ᱓᱐ ᱜᱚᱴᱟᱝ ᱯᱷᱤᱞᱢ ᱨᱮᱭ ᱠᱟᱹᱢᱤ ᱟᱠᱟᱫᱼᱟ ᱾ ᱢᱤᱫ ᱯᱷᱤᱞᱢ ᱵᱟᱰᱚᱦᱤᱭᱟᱹ ᱞᱮᱠᱟᱛᱮ ᱟᱡ  ᱫᱚ ᱯᱷᱟᱭᱚᱨ (᱑᱙᱙᱖), ᱚᱨᱛᱷ (᱑᱙᱙᱘), ᱵᱷᱟᱵᱚᱱᱰᱚᱨ (᱒᱐᱐᱐), ᱠᱚᱱᱱᱚᱛᱷᱤᱞ ᱢᱩᱛᱷᱟᱢᱤᱛᱛᱚᱞ (᱒᱐᱐᱒), ᱚᱡᱷᱟᱜᱤ ᱚᱣᱨ ᱵᱤᱯᱷᱳᱨ ᱫᱤ ᱨᱮᱱᱥ (᱒᱐᱐᱗) ᱨᱮ ᱫᱟᱢᱟᱱ ᱴᱷᱟᱶ ᱟᱨ ᱥᱚᱨᱮᱥ ᱠᱟᱹᱢᱤᱭᱟᱹ ᱞᱮᱠᱟᱛᱮ ᱩᱯᱨᱩᱢ ᱛᱟᱭ ᱢᱮᱱᱟᱜᱼᱟ ᱾ ᱢᱤᱫ ᱰᱟᱭᱨᱮᱠᱴᱚᱨ ᱞᱮᱠᱟᱛᱮ ᱫᱚ 'ᱯᱷᱤᱨᱟᱠ' ᱟᱡᱟᱜ ᱯᱩᱭᱞᱩ ᱯᱷᱤᱞᱤᱢ ᱠᱟᱱᱟ ᱡᱟᱦᱟᱸ ᱨᱮᱭᱟᱜ ᱯᱨᱤᱢᱤᱭᱚᱨ ᱥᱮᱨᱢᱟ ᱒᱐᱐᱘ ᱨᱮ ᱴᱚᱨᱚᱱᱴᱚ ᱯᱷᱤᱞᱤᱢ ᱯᱟᱨᱟᱵᱽ ᱨᱮ ᱦᱩᱭ ᱞᱮᱱᱟ ᱾ ᱱᱚᱣᱟ ᱯᱷᱤᱞᱤᱢ ᱫᱚ ᱢᱮᱱ ᱞᱮᱠᱷᱟᱱ ᱕᱐ ᱯᱷᱤᱞᱤᱢ ᱥᱮᱱᱮᱞᱮᱫ ᱨᱮ ᱩᱫᱩᱜ ᱥᱚᱫᱚᱨ ᱮᱱᱟ ᱡᱟᱦᱟᱸ ᱨᱮᱫᱚ ᱒᱐ ᱜᱚᱴᱟᱝ ᱥᱤᱨᱯᱷᱟᱹ ᱟᱢᱮᱴ ᱞᱮᱱᱟ ᱾ ᱩᱱᱤ ᱠᱟᱱᱥ ᱯᱷᱤᱞᱤᱢ ᱥᱮᱱᱮᱞᱮᱫ ᱨᱮ ᱒᱐᱐᱕ ᱟᱨ ᱒᱐᱑᱓ ᱥᱟᱞᱮ ᱨᱮ ᱡᱩᱨᱤ ᱞᱮᱠᱟᱛᱮ ᱵᱟᱪᱷᱚᱱ ᱦᱩᱭ ᱞᱮᱱᱟ ᱾ ᱵᱟᱰᱚᱦᱤ ᱨᱮ ᱥᱚᱨᱮᱥ ᱮᱱᱮᱢ ᱞᱟᱹᱜᱤᱫ ᱱᱚᱱᱫᱤᱛᱟ ᱫᱟᱥ ᱫᱚ ᱯᱷᱨᱟᱱᱥ ᱥᱚᱨᱠᱟᱨ ᱯᱟᱦᱴᱟ ᱠᱷᱚᱱ ᱟᱰᱨᱮ ᱰᱮᱥ ᱟᱨᱴ ᱮᱴ ᱰᱮᱥ ᱞᱮᱴᱴᱚᱨᱥ ᱛᱮ ᱢᱟᱹᱱ ᱦᱟᱞᱟᱝ ᱦᱩᱭ ᱟᱠᱟᱱᱟ ᱾

ᱡᱤᱭᱚᱱ ᱩᱯᱨᱩᱢ

ᱱᱚᱱᱫᱤᱛᱟ ᱫᱟᱥ ᱟᱜ ᱡᱟᱱᱟᱢ ᱫᱚ ᱗ ᱱᱚᱵᱷᱮᱢᱵᱚᱨ ᱑᱙᱖᱙ ᱥᱟᱞᱮ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱟᱡ ᱵᱟᱵᱟ ᱡᱚᱛᱤᱱ ᱫᱟᱥ ᱫᱚ ᱢᱤᱫ ᱧᱩᱛᱩᱢᱟᱱ ᱵᱟᱰᱚᱦᱤᱭᱟᱹ ᱟᱨ ᱟᱡ ᱟᱭᱳ ᱫᱚ ᱢᱤᱫ ᱚᱱᱚᱞᱤᱭᱟᱹᱭ ᱛᱟᱦᱮᱸ ᱠᱟᱱᱟ ᱾ ᱱᱚᱱᱫᱤᱛᱟ ᱫᱟᱥ ᱟᱡ ᱵᱟᱵᱟ ᱫᱚ ᱳᱰᱤᱭᱟᱹ ᱠᱟᱱᱟᱭ ᱟᱨ ᱟᱡ ᱟᱭᱳ ᱫᱚ ᱜᱩᱡᱽᱨᱟᱹᱛᱤ ᱠᱟᱱᱟᱭ ᱾ ᱟᱡᱤᱡ ᱢᱤᱫᱴᱟᱹᱝ ᱵᱚᱠᱚ ᱠᱚᱲᱟ ᱵᱚᱭᱦᱟ ᱦᱚᱸ ᱢᱮᱱᱟᱭᱟ ᱡᱟᱦᱟᱸᱭ ᱫᱚ ᱢᱤᱫ ᱠᱨᱤᱭᱮᱴᱤᱵᱽ ᱰᱤᱡᱟᱭᱤᱱᱚᱨ ᱠᱟᱱᱟᱭ ᱾ ᱚᱱᱠᱟ ᱫᱚ ᱟᱡᱟᱜ ᱡᱟᱱᱟᱢ ᱵᱚᱢᱵᱮ ᱨᱮ ᱦᱩᱭ ᱟᱠᱟᱱᱟ ᱤᱠᱷᱟᱹᱱ ᱦᱟᱨᱟᱵᱩᱨᱩ ᱫᱚ ᱫᱤᱞᱞᱤ ᱨᱮ ᱦᱩᱭ ᱟᱠᱟᱱᱟ ᱾ ᱡᱟᱦᱟᱸᱨᱮ ᱥᱚᱨᱫᱟᱨ ᱯᱚᱴᱮᱞ ᱟᱥᱲᱟ ᱨᱮ ᱟᱡᱟᱜ ᱯᱩᱭᱞᱩ ᱥᱮᱪᱮᱫ ᱫᱚ ᱮᱛᱚᱦᱚᱵ ᱞᱮᱱᱟ ᱾ ᱛᱟᱭᱚᱢ ᱛᱮᱫᱚ ᱫᱤᱞᱞᱤ ᱨᱮᱭᱟᱜ ᱢᱤᱨᱟᱱᱰᱟ ᱦᱟᱣᱩᱥ ᱠᱷᱚᱱ ᱥᱚᱱᱮᱨ ᱫᱷᱟᱹᱵᱤᱡᱟᱜ ᱰᱤᱜᱽᱨᱤᱭ ᱟᱢᱮᱴ ᱠᱮᱫᱼᱟ ᱾

ᱠᱟ.ᱢᱤᱦᱚᱨᱟ

ᱱᱚᱱᱫᱤᱛᱟ ᱫᱚ ᱡᱚᱱ ᱜᱟᱭᱟᱱ ᱢᱮᱞᱟᱝᱠᱤ ᱠᱷᱚᱱ ᱟᱡᱟᱜ ᱮᱠᱴᱤᱝ ᱠᱮᱨᱤᱭᱚᱨ ᱫᱚᱭ ᱮᱛᱚᱦᱚᱵ ᱞᱮᱜᱼᱟ ᱾ ᱩᱱᱤ ᱫᱚ ᱛᱮᱦᱮᱧ ᱫᱷᱟᱹᱵᱤᱡ ᱑᱐ ᱜᱚᱴᱟᱝ ᱞᱮᱠᱟᱱ ᱞᱮᱠᱟᱱ ᱯᱟᱹᱨᱥᱤ ᱨᱮᱭᱟᱜ ᱥᱩᱯᱩᱨ ᱓᱐ ᱜᱚᱴᱟᱝ ᱯᱷᱤᱞᱢ ᱨᱮᱭ ᱠᱟᱹᱢᱤ ᱟᱠᱟᱫᱼᱟ ᱾ ᱢᱨᱩᱬᱟᱞ ᱥᱮᱱ, ᱚᱫᱩᱨ ᱜᱳᱯᱟᱞ ᱠᱨᱩᱥᱱᱚᱱ, ᱥᱭᱟᱢ ᱵᱮᱱᱮᱜᱚᱞ, ᱫᱤᱯᱟ ᱢᱮᱦᱛᱟ, ᱟᱨ ᱢᱚᱬᱤᱨᱚᱛᱱᱚᱢ ᱟᱜ ᱯᱷᱤᱞᱤᱢ ᱨᱮ ᱦᱚᱸᱭ ᱠᱟᱹᱢᱤ ᱟᱠᱟᱫᱼᱟ ᱾

ᱰᱟᱭᱨᱮᱠᱥᱳᱱ

᱒᱐᱐᱘ ᱥᱟᱞᱮ ᱨᱮ ᱱᱚᱱᱫᱤᱛᱟ ᱫᱚ ᱟᱡᱟᱜ ᱯᱩᱭᱞᱩ ᱯᱷᱤᱞᱤᱢ 'ᱯᱷᱤᱨᱟᱠ' ᱨᱮᱭᱟᱜ ᱯᱨᱳᱰᱚᱠᱥᱳᱱ ᱮ ᱯᱩᱨᱟᱹᱣ ᱞᱮᱜᱼᱟ ᱾ ᱱᱚᱣᱟ ᱯᱷᱤᱞᱤᱢ ᱨᱮᱭᱟᱜ ᱠᱟᱹᱦᱱᱤ ᱫᱚ ᱥᱟᱞ ᱒᱐᱐᱒ ᱨᱮ ᱜᱩᱡᱽᱨᱟᱴ ᱫᱚᱝᱜᱟ ᱨᱮᱭᱟᱜ ᱞᱮᱠᱟᱱ ᱞᱮᱠᱟᱱ ᱜᱷᱚᱴᱚᱱ ᱪᱮᱛᱟᱱ ᱨᱮ ᱴᱷᱟᱶ ᱮ ᱧᱟᱢ ᱟᱠᱟᱫᱼᱟ ᱾ ᱱᱚᱣᱟ ᱯᱷᱤᱞᱤᱢ ᱨᱮᱫᱚ ᱱᱚᱵᱟᱡᱩᱫᱫᱤᱱ ᱥᱤᱫᱫᱤᱠᱤ, ᱨᱚᱜᱷᱩᱵᱚᱨ ᱭᱟᱫᱚᱵᱽ, ᱱᱟᱥᱤᱨᱩᱫᱫᱤᱱ ᱥᱟᱦ, ᱯᱚᱨᱮᱥ ᱨᱟᱣᱚᱨ, ᱫᱤᱯᱛᱤ ᱱᱟᱵᱚᱞ, ᱥᱚᱧᱡᱚᱭ ᱥᱩᱨᱤ ᱟᱨ ᱴᱤᱥᱠᱟ ᱪᱚᱯᱨᱟ ᱠᱚ ᱠᱟᱹᱢᱤ ᱟᱠᱟᱫᱼᱟ ᱾ ᱱᱚᱱᱫᱤᱛᱟ ᱫᱚ ᱒᱐᱑᱘ ᱨᱮ ᱢᱚᱴᱳᱸ ᱯᱷᱤᱞᱤᱢ ᱮ ᱰᱟᱭᱨᱮᱠᱴᱮᱰ ᱟᱠᱟᱫᱼᱟ ᱾

ᱥᱤᱨᱯᱷᱟ.

ᱵᱟᱰᱚᱦᱤ ᱨᱮᱭᱟᱜ ᱥᱚᱨᱮᱥ ᱮᱱᱮᱢ ᱠᱷᱟᱹᱛᱤᱨ ᱱᱚᱱᱫᱤᱛᱟ ᱫᱟᱥ ᱫᱚ ᱯᱷᱨᱟᱱᱥ ᱥᱚᱨᱠᱟᱨ ᱯᱟᱦᱴᱟ ᱠᱷᱚᱱ 'Ordre des arts et des letters' ᱛᱮᱭ ᱢᱟᱹᱱ ᱦᱟᱞᱟᱝ ᱟᱠᱟᱫᱮᱭᱟ ᱾

ᱥᱟ.ᱠᱷᱭᱟ.ᱛ

ᱛᱷᱚᱠ:ᱣᱤᱠᱤ ᱞᱚᱵᱽᱥ ᱳᱢᱮᱱ ᱒᱐᱑᱙